cyanic-selkie/wikianc huggingface dataset:
বাংলাদেশ প্রকৌশল বিশ্ববিদ্যালয়
স্থাপত্যসমূহ
right|thumb|250px|ভাষা শহিদদের স্মরণে বুয়েটের শহিদ মিনার
মিলনায়তন
বিশ্ববিদ্যালয় ক্যাম্পাসে ১০৩৬ আসনের একটি কেন্দ্রীয় মিলনায়তন কমপ্লেক্স রয়েছে। এতে শীতাতপ নিয়ন্ত্রকসহ আধুনিক সকল সুযোগ-সুবিধা বিদ্যমান। এ কমপ্লেক্সে মিলনায়তন ছাড়াও ১৮৬ আসনের সেমিনার কক্ষ ও শিক্ষার্থীদের জন্য একটি ক্যাফেটেরিয়া রয়েছে। এছাড়া পুরকৌশল ভবনের দোতলায় ২০০ আসনবিশিষ্ট আরেকটি সেমিনার কক্ষ আছে। শিক্ষা ও বিনোদনের জন্য চলচ্চিত্র প্রদর্শনের জন্য এতে ৩৫ ও ১৬ মি. মি. ফিল্ম প্রোজেক্টর রয়েছে।
লাইব্রেরি
প্রায় ২০,০০০ বর্গফুট জুড়ে বিশ্ববিদ্যালয় লাইব্রেরির চারতলা ভবনটি ক্যাম্পাসের কেন্দ্রস্থলে অবস্থিত। লাইব্রেরিতে আধুনিক সকল সুবিধা রয়েছে। এখানে শীতাতপ নিয়ন্ত্রিত পরিবেশে একসাথে প্রায় ২০০ জন ছাত্রের একসাথে পড়ার ব্যবস্থা আছে। বুয়েট লাইব্রেরিতে রেফারেন্স ও জার্নালের একটি বিশাল সংগ্রহ রয়েছে। রিপোগ্রাফিক বিভাগ নামে একটি বিভাগ রয়েছে যাতে রেফারেন্স বই ফটোকপি করার ব্যবস্থা রয়েছে।
স্বাস্থ্যকেন্দ্র
বুয়েটে স্বাস্থ্য রক্ষার মৌলিক সুবিধাদি সংবলিত একটি স্বাস্থ্যকেন্দ্র ( বুয়েট হেলথ কমপ্লেক্স) রয়েছে। রোগ নির্ণয়ে সহায়ক অত্যাধুনিক এক্স-রে মেশিন, আলট্রাসনোগ্রাম, ই.সি.জি. মেশিন এবং আধুনিক স্বয়ংসম্পূর্ণ একটি প্যাথলজিক্যাল ল্যাব আছে।
ব্যায়ামাগার
বুয়েটের শিক্ষার্থীদের নিয়মিত শরীরচর্চা এবং ইনডোর গেম্‌স খেলার সুবিধার্থে বাস্কেটবল কোর্ট সংবলিত একটি সমৃদ্ধ ব্যায়ামাগার রয়েছে। এটি শেরে বাংলা হলের দক্ষিণে পাশে বিশাল জায়গা জুড়ে অবস্থিত।
ভার্চুয়াল ক্লাসরুম
ই.সি.ই (ECE) ভবন এ ৭০৫ নম্বর রুমটি ভার্চুয়াল ক্লাসরুম হিসেবে ব্যবহার করা যায়। আই.আই.সি.টি এর তত্ত্বাবধানে এই ভার্চুয়াল ক্লাসরুমটিতে বিশ্ববিদ্যালয়ের বিভিন্ন বিভাগের ছাত্র এবং শিক্ষকগণ বিভিন্ন দূরবর্তী শিক্ষাপ্রতিষ্ঠান বা ব্যক্তিগনের সাথে ক্লাস শেয়ার এবং মেধার আদান প্রদান করতে পারেন। ভার্চুয়াল ক্লাসরুমটিতে আধুনিক সকল সুবিধা রয়েছে। এখানে শীতাতপ নিয়ন্ত্রিত পরিবেশে একসাথে প্রায় ১০০ জন যে কোন ভার্চুয়াল সমাবেশ করতে পারবেন।
আবাসিক হল সমূহ
thumb|right|তিতুমীর হলের আঙ্গিনা
বুয়েটে নয়টি ছাত্রাবাস রয়েছে। এর মধ্য থেকে আহসান উল্লাহ হল (উত্তর) শুধুমাত্র হিন্দু ধর্মালম্বীদের জন্য বরাদ্দ। শহীদ স্মৃতি হল তরুণ শিক্ষক এবং স্নাতকোত্তর ছাত্রদের জন্য বরাদ্দকৃত যাদের কোন প্রাতিষ্ঠানিক আবাসস্থল নেই। এছাড়াও আধুনিক সুবিধাসম্পন্ন ১২ তলা ছাত্রী হল নির্মাণ প্রায় শেষের দিকে।
হলগুলো বিভিন্ন সময়ে তৈরি করা হয়েছে। একারণে বিভিন্ন হল বিভিন্ন স্থাপত্যশৈলীর নিদর্শন বহন করে। প্রতিটি হলের তত্ত্বাবধানে থাকেন প্রভোস্ট। সাধারণত সিনিয়র শিক্ষকদের মধ্য থেকে প্রভোস্ট নির্বাচন করা হয়। প্রতিটি হলে তিনজন সহকারী প্রভোস্ট নিযুক্ত আছেন।
হলগুলোর বেশিরভাগই জাতীয় বীর ও নেতাদের স্মরণে নামকরণ করা হয়েছে। হলগুলো হল:
ওগদোয়াদ (মিশরীয়)
মিশরীয় পুরাণে ওগদোয়াদ (ὀγδοάς "অষ্টক"; ḫmnyw, ḫmnw "আট" শব্দের এক বহুবচনাত্মক নিসবা) ছিলেন হার্মোপোলিসে পূজিত আটজন আদ্যকালীন দেবদেবী।
মিশরের পুরনো রাজ্যের সময়কালে ওগদোয়াদের উল্লেখ পাওয়া যায়। এই রাজ্যের শেষভাগে পিরামিড লিপির রচনাকালের সময় এই দেবগোষ্ঠী অচলিত হয়ে পড়েছিল এবং ধর্মতত্ত্ববিদ ছাড়া অধিকাংশ জনগণই তাঁদের অস্তিত্বের কথা ভুলে গিয়েছিলেন। মধ্য রাজ্যের সমসাময়িক কালে শবাধার লিপিতে অবশ্য তাঁদের কথা প্রায়শই উল্লিখিত হয়েছে। এই দেবগোষ্ঠীর প্রাচীনতম জ্ঞাত চিত্র-উল্লেখনা প্রথম সেতির রাজত্বকালের (নতুন রাজ্য, খ্রিস্টপূর্ব ত্রয়োদশ শতাব্দী) আগে পাওয়া যায় না। এই সময় হার্মোপোলিসের ধর্মতত্ত্ববিদগণ এই দেবগোষ্ঠীকে পুনরাবিষ্কার করেন এক অধিকতর বিস্তারিত সৃষ্টিপুরাণ রচনার জন্য।
প্রাচীন মিশরের শেষ পর্যায়ের রচনাগুলিতে ওগদোয়াদের দেবদেবীদের ব্যাঙ (দেব) ও সাপের (দেবী) মস্তকবিশিষ্ট রূপে চিত্রিত করা হত। শেষ রাজবংশ টলেমীয় শাসনে তাঁদের প্রায়শই এমনভাবেই দেখানো হত।
নাম
আটজন দেবদেবীকে নারী-পুরুষ যুগলে বিন্যস্ত করা হত। নামগুলির অর্থ একই শুধু নামের শেষাংশে পার্থক্য রয়েছে।
প্রতীকতত্ত্ব
নু ও নাউনেতের নামগুলি লেখা হত আকাশ ও জলের আদ্য-উপাধি যুক্ত করে এবং এর থেকেই স্পষ্ট অনূমিত হয় যে এঁরা আদ্যকালীন জলের প্রতিনিধিত্ব করেন।
হেহু ও হেহুতের কোনও সহজে চিহ্নিতকরণ-যোগ্য আদ্য-উপাধি ছিল না; ব্রাশের (১৮৮৫) তত্ত্ব অনুযায়ী, এই নামগুলি যুক্ত ছিল একটি অ-সংজ্ঞায়িত বা সীমাহীন সংখ্যা হেহ-এর সঙ্গে। যা এর সঙ্গে গ্রিক এয়ন ধারণাটির সাদৃশ্য নির্দেশ করে। হেহুর কথা যে সংখ্যক পংক্তিতে উল্লিখিত হয়েছে তার প্রেক্ষাপটে যদিও ব্রাশ বলেছেন যে, এই নামগুলি সম্ভবত স্বর্গ ও পৃথিবীর মধ্যবর্তী বায়ুমণ্ডলের (অর্থাৎ দেবতা শু-এর) মূর্তিরূপ।
কেকুই ও কেকুইত লিখিত হত একটি আদ্য-উপাধির সঙ্গে। এই উপাধিটি আকাশ চিত্রলিপির সঙ্গে একটি দণ্ড বা রাজদণ্ড যুক্ত অবস্থায় থাকত। যা ব্যবহৃত হত অন্ধকার বা অস্পষ্টতা বোঝাতে। kkw শব্দ ছিল "অন্ধকার" শব্দটির সাধারণ প্রতিশব্দ। যা এই দেবতাদের সঙ্গে আদ্যকালীন অন্ধকারের যোগের ইঙ্গিত বহন করে। এর সঙ্গে গ্রিক এরেবাসের তুলনা করা চলে। কিন্তু কোনও কোনও দিক থেকে এঁরা দিন ও রাতের অথবা রাত থেকে দিনের এবং দিন থেকে রাতেরও প্রতিনিধিত্ব করতে পারেন।
চতুর্থ যুগলটির নামের কোনও নির্ভরযোগ্য প্রতীকী অর্থ পাওয়া যায় না। কারণ এই নামগুলির ভিন্ন ভিন্ন পাঠ পাওয়া যায়। কেরহ্ নামটির পরিবর্তে নি, নেনু, নু, অথবা আমুন এবং কেরহেত নামটির পরিবর্তে এননিত, নেনুইত, নেনু, নিত, অথবা আমুনেত নামগুলিও লেখা হত। কেরহ্ শব্দের সাধারণ অর্থ ছিল "রাত্রি"। কিন্তু সীমানানির্দেশক ("বিরতি গ্রহণ, থামা, অস্বীকার করা"র জন্য ডি৪১) অ-সক্রিয়তা বা বিশ্রামের আদর্শটির দিকেই ইঙ্গিত বহন করে।
দেবদেবীদের এই চার যুগলের বৈশিষ্ট্যের কোনও নিশ্চিত পন্থা গ্রহণ করা যায় না। মনে হয় যে, প্রাচীন মিশরীয়দের মধ্যেও এঁদের কার্যকারিতা সম্পর্কে কোনও সুস্পষ্ট ধারণা ছিল না। তা সত্ত্বেও এঁদের উপর "চার অস্তিত্বের স্বরূপবিষয়ক তত্ত্ব" আরোপের চেষ্টা করা হয়েছিল।
উদাহরণস্বরূপ, নতুন রাজ্যের প্রেক্ষাপটে কারেঙ্গা (২০০৪) "প্রবহণশীলতা" ("বন্যা, জল" অর্থে), "অন্ধকার", "সীমাহীনতা" ও "অদৃশ্যতা" (বা "বিশ্রাম, অ-সক্রিয়তা") শব্দগুলি ব্যবহার করেছেন।
ভারতীয় স্বাধীনতা লীগ
ভারতীয় স্বাধীনতা লীগ বা ইন্ডিয়ান ইন্ডিপেন্ডেন্স লীগ দ্বিতীয় বিশ্বযুদ্ধের সময়কালে থাইল্যান্ডে স্থাপিত ভারতীয় বিপ্লবী সংগঠন। এই সংগঠন পূর্ব এশিয়ায় বসবাসকারী ভারতীয়দের মধ্যে ব্রিটিশ সাম্রাজ্যবাদের কবল থেকে ভারতবর্ষের মুক্তির উদ্দেশ্য নিয়ে গড়ে ওঠে এবং আজাদ হিন্দ ফৌজের সঙ্গে যুক্তভাবে ইংরেজদের বিরুদ্ধে সংগ্রামে লিপ্ত হয়।
প্রস্তুতি ও প্রতিষ্ঠা
দ্বিতীয় বিশ্বযুদ্ধ চলাকালীন বাবা অমর সিং ব্রহ্মদেশের দীর্ঘ বাইশ বছরের সশ্রম কারাদন্ড থেকে মুক্তিলাভ করে থাইল্যান্ডে চলে যান। সেখানে তিনি ব্যাঙ্ককে শিখ ধর্মপ্রচারক যুবক জ্ঞানী প্রীতম সিংকে বিপ্লবী কাজে উপযুক্ত করেন। তার নির্দেশে জ্ঞানী প্রীতম সিং পূর্ব এশিয়ায় যুদ্ধ শুরু হওয়ার আগে মালয় ও ব্রহ্মদেশে অবস্থিত ব্রিটিশ ভারতীয় সেনাবাহিনীর সৈনিকদের মধ্যে প্রচারকাজ চালিয়ে যান। অন্যদিকে স্বামী সত্যানন্দ পুরী থাইল্যান্ডের ব্যাংককে থাই-ভারত সংস্কৃতি ভবন স্থাপন করে বিপ্লবী কার্যকলাপে সহায়তা শুরু করেন। ১৯৪১ খ্রিষ্টাব্দের ৮ই ডিসেম্বর জাপান মার্কিন যুক্তরাষ্ট্র ও গ্রেট ব্রিটেনের বিরুদ্ধে যুদ্ধ ঘোষণা করে ও জাপানী সামরিক বাহিনী থাইল্যান্ডে পদার্পণ করে। পরদিন ৯ই ডিসেম্বর বাবা অমর সিংয়ের নেতৃত্বে ব্যাংককে ভারতীয় স্বাধীনতা লীগ প্রতিষ্ঠিত হয়। স্বামী সত্যানন্দ পুরী সেদিনই থাই-ভারত সংস্কৃতি ভবনকে ভারতীয় জাতীয় পর্ষদে রূপান্তরিত করে লীগের সঙ্গে যুক্ত হন।
সিঙ্গাপুর সম্মেলন
১৯৪২ খ্রিষ্টাব্দের ৯ই মার্চ সিঙ্গাপুরে থাইল্যান্ড ও মালয়ের ভারতীয় স্বাধীনতা লীগের প্রতিনিধিদের এক সম্মেলন বসে। এই সম্মেলনে সভাপতিত্ব করেন পেনাং এর ব্যারিষ্টার এন রাঘবন। এই সম্মেলনে যোগ দেন স্বামী সত্যানন্দ পুরী, বাবা অমর সিং, জ্ঞানী প্রীতম সিং, ক্যাপ্টেন মোহন সিং, লেফটেন্যান্ট কর্নেল এন এস গিল, মেজর মহম্মদ জামান কিয়ানি প্রমুখ। এই সম্মেলনে সিদ্ধান্ত গ্রহণ করা হয় যে সুভাষচন্দ্র বসুকে টোকিওয় এসে পূর্ব এশিয়ায় ভারতীয় স্বাধীনতা আন্দোলনের নেতৃত্ব গ্রহণ করতে অনুরোধ করা হবে।
টোকিও সম্মেলন
১৯৪২ খ্রিষ্টাব্দের ২৮শে মার্চ সাংহাই, মালয়, হংকং ও থাইল্যান্ডের ভারতীয় স্বাধীনতা লীগের প্রতিনিধিদের নিয়ে টোকিওতে সম্মেলন বসে। এই সম্মেলনে যোগ দিতে আসার সময় ১৩ই মার্চ স্বামী সত্যানন্দ, জ্ঞানী প্রীতম সিং, ক্যাপ্টেন মুহাম্মদ আকরাম ও নীলকন্ঠ আয়ারের বিমান দুর্ঘটনায় মৃত্যু ঘটে। টোকিও সম্মেলনে জাপান সরকারের প্রতিনিধিত্ব করেন কর্নেল ইয়াকুরো। এই সম্মেলনে বেশ কয়েকটি প্রস্তাব গৃহীত হয়। ঠিক হয় লীগের আদর্শ হবে ‘ঐক্য, আত্মবিশ্বাস ও আত্মোৎসর্গ’। অন্য একটি প্রস্তাবে জাপান সরকারকে ভারতের প্রতি তাদের মনোভাব ব্যক্ত করার অনুরোধ করা হয়। এই সম্মেলনে জাপান সরকারের কাছে এই মর্মে প্রস্তাব করা হয়, যাতে তারা ভারতের স্বাধীনতালাভে জাপানের তরফ থেকে সম্ভাব্য সকল প্রকার সহযোগিতা, স্বাধীনতার পর ভারতের সার্বভৌমত্বে স্বীকৃতিদান এবং সংবিধান প্রণয়নে শুধুমাত্র ভারতের জনপ্রতিনিধিদের দায়িত্বের স্বীকৃতিদানের আনুষ্ঠানিক ঘোষণা করেন। এই সম্মেলনে নির্বাচনের মাধ্যমে লীগের কর্মপরিষদ গঠনের সিধান্ত নেওয়া হয় এবং রাসবিহারী বসুকে কর্মপরিষদের অন্তর্বর্তীকালীন সভাপতি নিযুক্ত করা হয়।
ব্যাঙ্কক সম্মেলন
১৯৪২ খ্রিষ্টাব্দের ১৫ই জুন জাপান, মাঞ্চুকুও, হংকং, ব্রহ্মদেশ, বোর্ণিও, জাভা, মালয়, থাইল্যান্ড, সাংহাই, ম্যানিলা ও ইন্দোচীনের ভারতীয় স্বাধীনতা লীগের প্রতিনিধিদের নিয়ে ব্যাংককে সম্মেলন বসে। এই সম্মেলনে টোকিও সম্মেলনের সমস্ত প্রস্তাব অনুমোদন লাভ করে। রাসবিহারী বসু, এন রাঘবন, জেনারেল মোহন সিং, কে পি কে মেনন, কর্নেল জি কিউ গিয়ানীকে নিয়ে কর্মপরিষদ গঠিত হয়। প্রতিটি এলাকায় লীগ ও প্রথম আজাদ হিন্দ ফৌজের ওপর নিয়ন্ত্রণ ক্ষমতা কর্মপরিষদকে দেওয়া হয়। এই সম্মেলন সুভাষচন্দ্র বসুকে পূর্ব এশিয়ায় আনানোর জন্য জার্মান সরকারের সঙ্গে আলোচনার মাধ্যমে ব্যবস্থা করতে জাপান সরকারকে অনুরোধ করে।
ফুজিওয়ারা কিকান ও ইয়াকুরো কিকান
লীগের কর্মপরিষদের সদর দপ্তর ব্যাংককে স্থাপন করা হয়। কর্মপরিষদ জাপান সরকারের সঙ্গে প্রথমে মেজর ফুজিওয়ারা ও পরে কর্নেল ইয়াকুরোর অধীনে সংযোগরক্ষা অফিস বা কিকানের মাধ্যমে সংযোগ রক্ষা করত। ইয়াকুরো কিকান টোকিও সম্মেলনের দাবী অনুযায়ী জাপান সরকারের নিকট ভারতের ভবিষ্যৎ সংক্রান্ত সরকারি ঘোষণা আদায় করতে পারেনি।
প্রথম আজাদ হিন্দ ফৌজের অবলুপ্তি ও লীগের ভাঙন
লীগের সাথে বোঝাপড়া সত্ত্বেও ব্রহ্মদেশে জাপানী সেনাবাহিনী উদ্বাস্তু ভারতীয়দের সম্পত্তিকে শত্রুপক্ষের সম্পত্তি রূপে গণ্য করে সেগুলি হস্তগত করে। অন্যদিকে জাপানীদের সরবরাহ করা অস্ত্র পরিমাণগত ও গুণগত বিচারে প্রথম আজাদ হিন্দ ফৌজকে সন্তুষ্ট করতে পারেনি। জাপানীরা লীগের কর্মপরিষদের সঙ্গে কোন পরামর্শ না করে ও জেনারেল মোহন সিংয়ের ইচ্ছার বিরুদ্ধে প্রথম আজাদ হিন্দ ফৌজের ব্যাপারে হস্তক্ষেপ করতে থাকে। এসবের ফলে জাপানীদের সঙ্গে লীগের দুরত্ব বেড়ে যায়। জাপানীদের সঙ্গে লীগের সভাপতি রাসবিহারী বসু অনমনীয় ব্যবহার করতে ব্যর্থ হলে লীগের কর্মপরিষদের সদস্য ও জেনারেল মোহন সিংয়ের সঙ্গে সভাপতির দুরত্ব তৈরী হয়। ফলস্বরূপ সভাপতি ও রাঘবন ছাড়া বাকি সকলে পদত্যাগ করেন। ১৯৪২ খ্রিষ্টাব্দের ২৯শে ডিসেম্বর জাপানীরা জেনারেল মোহন সিংকে সিঙ্গাপুর থেকে গ্রেপ্তার করলে প্রথম আজাদ হিন্দ ফৌজের অস্তিত্ব লোপ পায়। কয়েকদিন পরে লীগের কর্মপরিষদের অবশিষ্ট সদস্য রাঘবন পদত্যাগ করেন।
লীগের পুনর্গঠন
এরপর রাসবিহারী বসু লীগ ও সামরিক বাহিনীকে নতুন করে গড়ে তুলতে সচেষ্ট হন। তিনি ১৯৪৩ খ্রিষ্টাব্দের মার্চ মাসে লীগের সদর দপ্তর ব্যাংকক থেকে সিঙ্গাপুরে সরিয়ে আনেন। ডঃ লক্সুমিয়া অসামরিক শাখায় রাঘবনের স্থলাভিষিক্ত হন। লেফটেন্যান্ট কর্নেল যশবন্ত রাও ভোঁসলে আজাদ হিন্দ ফৌজের সামরিক ব্যুরোর ডিরেক্টর ও লেফটেন্যান্ট কর্নেল মহম্মদ জামান কিয়ানি কম্যান্ডার নিযুক্ত হন।
সুভাষচন্দ্র বসুর দায়িত্বভার গ্রহণ
১৯৪৩ খ্রিষ্টাব্দের ১৬ই মে সুভাষচন্দ্র বসু টোকিও পৌঁছে জাপানী প্রধানমন্ত্রী হিদেকি তোজোর সঙ্গে দুবার দেখা করে ভারতের স্বাধীনতার ব্যাপারে জাপানের সাহায্য সম্পর্কে বোঝাপড়া করেন। ২রা জুলাই রাসবিহারী বসুকে সঙ্গে নিয়ে সুভাষচন্দ্র সিঙ্গাপুর পৌছলে আজাদ হিন্দ ফৌজ তাকে সামরিক অবিভাদন জানায়। ৪ঠা জুলাই ক্যাথে সিনেমা হলে সুভাষচন্দ্র রাসবিহারী বসুর কাছ থেকে আনুষ্ঠানিক ভাবে লীগ ও আজাদ হিন্দ ফৌজের নেতৃত্ব গ্রহণ করেন। পরদিন সিঙ্গাপুর টাউন হলের বিপরীত দিকে আজাদ হিন্দ ফৌজের সেনানীরা তাকে সামরিক অভিবাদন জানায়। তিনি লীগের দায়িত্বভার গ্রহণ করে সাধারণ বিভাগ, অর্থ বিভাগ, প্রচার ও প্রকাশনা বিভাগ, গুপ্তচর বিভাগ, সৈন্য সংগ্রহ ও প্রশিক্ষণ বিভাগকে সংগঠিত করেন। এছাড়া স্বাস্থ্য ও সমাজকল্যাণ, জাতীয় শিক্ষা ও সংস্কৃতি, পুনর্গঠন, সরবরাহ, বৈদেশিক, গৃহ নির্মাণ ও মহিলা বিভাগ এই সাতটি বিভাগ তৈরী করেন। ১৯৪৩ খ্রিষ্টাব্দের ২১শে অক্টোবর ভারতীয় স্বাধীনতা লীগের উপস্থিতিতে সুভাষচন্দ্র আর্জি হুকুমত-এ-আজাদ হিন্দ বা আজাদ হিন্দ সরকার গঠনের ঘোষণা করেন। ১৯৪৪ খ্রিষ্টাব্দে লীগের দ্বিতীয় সদর দপ্তর রেঙ্গুনে স্থাপন করা হয়।
হরিসাধন চট্টোপাধ্যায়
হরিসাধন চট্টোপাধ্যায় (১৮৯০ - ১৯৫৮) একজন অধ্যাপক এবং শিক্ষাবিদ।
অবদান
এঁর পিতা ছিলেন পশ্চিমবঙ্গের দক্ষিণ ২৪ পরগণা জেলার মজিলপুরের শিক্ষক নীলমনি চট্টোপাধ্যায়। হরিসাধন ছিলেন তার পিতার জ্যেষ্ঠ পুত্র। হরিসাধন এমএ পাস করে সুরেন্দ্রনাথ কলেজে অধ্যাপকের পদ গ্রহণ করেন এবং পরে অধ্যক্ষ হন। তার চিন্তাতেই সুরেন্দ্রনাথ কলেজে বাণিজ্য বিভাগ খোলা হয়। তিনি যোগেশচন্দ্র কলেজেরও অন্যতম প্রতিষ্ঠাতা ছিলেন ।
অ্যারোগাভিটা
অ্যারোগাভিটা কিউবার হাভানা ভিত্তিক একটি বিমান সংস্থা । এটি কিউবার অভ্যন্তরীণ বিমানের পাশাপাশি কিউবা থেকে জামাইকা পর্যন্ত বিমান পরিচালনা করে। এর প্রধান বেস হল জোস মার্তি আন্তর্জাতিক বিমানবন্দর, হাভানা ডান|থাম্ব| অ্যারোগাভিটা এমআই -8 পিএস
গন্তব্য
অ্যারোগাভিটা নীচের গার্হস্থ্য গন্তব্যগুলিতে অনুযায়ী তফসিলযুক্ত পরিষেবাগুলি পরিচালনা করেছে   : বারাকোয়া, কায়ো কোকো, হাভানা, হলগুয়ান এবং সান্তিয়াগো দে কিউবা ।
বিমান সংস্থাটি জ্যামাইকার কিংস্টন এবং মন্টেগো বেতেও কাজ করে।
বহর
থাম্ব|দ্য অ্যারোগাভিটা আন্তোনিভ আন -২৬যে লাস লমাস ডি সান ক্রিস্টাবলে ক্র্যাশ করেছিল ২৯ এপ্রিল ২০১৭ এ ভিলো আকুয়া বিমানবন্দরে দেখা গেছে (২০০৪) অ্যারোগাভিটা নৌবহরটিতে নিম্নলিখিত বিমানগুলি অন্তর্ভুক্ত রয়েছে   :
জাফর সোবহান
জাফর সোবহান একজন বাংলাদেশি সংবাদপত্রের সম্পাদক ও কলাম লেখক। তিনি বাংলাদেশ থেকে প্রকাশিত ইংরেজি দৈনিক ঢাকা ট্রিবিউনের প্রধান সম্পাদক হিসেবে পরিচিত।
শিক্ষা এবং পেশা
সোবহান বর্তমানে ঢাকা ট্রিবিউনের প্রধান সম্পাদক হিসেবে দায়িত্ব পালন করছেন। তিনি পূর্বে বাংলাদেশের ইংরেজি দৈনিক দ্য ডেইলি স্টারের  উপ-সম্পাদক এবং প্রধান ফোরাম ২০০৪ থেকে ২০১০ পত্রিকা। তিনি দ্য গার্ডিয়ান, দি সানডে গার্ডিয়ান, টাইম এবং আউটলুক পত্রিকার  একজন কলাম লেখক ছিলেন। ২০০৫ সালে, তিনি ইয়ং গ্লোবাল লিডার হিসাবে বিশ্ব অর্থনৈতিক ফোরামে পরিচিতি পান  এবং ২০০৯ সালে ইয়েল ওয়ার্ল্ড ফেলো ছিলেন।
জাফর অর্থনীতিবিদ ও মুক্তিযোদ্ধা রেহমান সোবহান ও ব্যারিস্টার সালমা সোবহানের পুত্র। তিনি মার্কিন যুক্তরাষ্ট্রের পোমোনা কলেজ এবং কানাডা ব্রিটিশ কলাম্বিয়া বিশ্ববিদ্যালয়ে অধ্যয়ন করেন। তিনি ম্যানহাটানের কর্পোরেট অ্যাটর্নি এবং নিউইয়র্ক সিটি পাবলিক স্কুলে শিক্ষকতা পেশায় কাজ করেছেন।
শ্রী শ্রী বুড়া শিবধাম
শ্রী শ্রী বুড়া শিবধাম বাংলাদেশে ঢাকার কেন্দ্রীয় শহীদ মিনারের উত্তরে  অবস্থিত ৷ মন্দিরটি উঁচু চূড়াবিশিষ্ট ও লাল রঙের। মন্দিরটি অপরূপ কারুকার্য খচিত। মন্দিরের নামে এলাকার নাম শিববাড়ী হয়েছে। এটি ঢাকার অন্যতম প্রাচীন, বড় ও সুন্দর মন্দির।
ইতিহাস
সম্রাট জাহাঙ্গীরের আমলে মন্দিরটি তৈরি হয় ৷ মন্দিরটি পাঁচশত বছরের পুরনো । ১৯১২ সালে ঝড়ে মন্দিরটি বিধ্বস্ত হয়। পরে বর্ধমানের শিবভক্ত রাজা স্যার বিজয় চাঁদ মন্দিরের পুনঃনির্মাণ করেন ৷ বর্ধমানের রাজা তখন শিবমন্দিরের পেছনে বর্ধমান হাউসে থাকতেন। তখন নেপালের রাজা-রানি এই শিবমন্দির পরিদর্শন করতেন। ১৯৭১ সালে পাকিস্তানি হানাদার বাহিনী মন্দিরের সেবায়েত ও কয়েকজন সাধুকে হত্যা করে ৷
মন্দির
মন্দিরে নাট মন্দির ও কয়েকটি শিবমন্দির আছে।
উৎসব
মন্দিরে শিবরাত্রি ও অন্যান্য পূজা-উৎসব পালন করা হয়।
স্ক্রিন অ্যাক্টরস গিল্ড পুরস্কার (সেরা অভিনেতা - হাস্যরসাত্মক ধারাবাহিক)
স্ক্রিন অ্যাক্টরস গিল্ড পুরস্কার (সেরা অভিনেতা - হাস্যরসাত্মক ধারাবাহিক) হল স্ক্রিন অ্যাক্টরস গিল্ড প্রদত্ত হাস্যরসাত্মক ধারাবাহিকে প্রধান অভিনেতা হিসেবে সেরা পারদর্শীতা দেখানোর জন্য প্রদেয় বার্ষিক পুরস্কার। ১৯৯৪ সাল থেকে এই পুরস্কার প্রদান করা হচ্ছে। জেসন আলেকজান্ডার এই বিভাগে প্রথম পুরস্কার বিজয়ী, তিনি সিনফেল্ড (১৯৯৪) টিভি ধারাবাহিকে অভিনয়ের জন্য এই পুরস্কার লাভ করেন। আলেক বল্ডউইন থার্টি রক (২০০৭-২০১২) টিভি ধারাবাহিকে অভিনয় করে এই বিভাগে সর্বাধিক সাতবার পুরস্কার অর্জন করেছেন। সাম্প্রতিক বিজয়ী টনি শ্যালুব দ্য মার্ভেলাস মিসেস মেইজেল (২০১৯) টিভি ধারাবাহিকে অভিনয়ের জন্য এই পুরস্কার লাভ করেন।
অ্যালবাকের্কি
আলবাকের্কি (Albuquerque, আমেরিকার নিউ মেক্সিকো অঙ্গরাজ্যের সবচেয়ে জনবহুল শহর। ১ জুলাই, ২০১২ জরিপে জনসংখ্যা ৫,৫৫,৪১৭ জন,  এবং আমেরিকার ৩২তম জনবহুল শহর।
পানাথিনাইকোস ফুটবল ক্লাব
পানাথিনাইকোস ফুটবল ক্লাব (ΠΑΕ Παναθηναϊκός Α.Ο. (Παναθηναϊκός Αθλητικός Όμιλος, ; এছাড়াও পানাথিনাইকোস এথলিতিকোস অমিলোস, সর্ব-এথেনীয় অ্যাথলেটিক ক্লাব, পানাথিনাইকোস এফসি, পানাথিনাইকোস এও, পিএও অথবা শুধুমাত্র পানাথিনাইকোস নামে পরিচিত) হচ্ছে অ্যাথেন্স ভিত্তিক একটি গ্রিক পেশাদার ফুটবল ক্লাব। এই ক্লাবটি বর্তমানে গ্রিসের শীর্ষ স্তরের ফুটবল লীগ সুপার লীগ গ্রিসে খেলে। এই ক্লাবটি ১৯০৮ সালের ৩রা ফেব্রুয়ারি তারিখে প্রতিষ্ঠিত হয়েছে। পানাথিনাইকোস তাদের সকল হোম ম্যাচ অ্যাথেন্সের অ্যাথেন্স অলিম্পিক স্টেডিয়াম খেলে থাকে; যার ধারণক্ষমতা হচ্ছে ২৯,০০০। বর্তমানে এই ক্লাবের ম্যানেজারের দায়িত্ব পালন করছেন গর্গস দোনিস এবং সভাপতির দায়িত্ব পালন করছেন মানোস মাভরোকুকুলাকিস। গ্রিক মধ্যমাঠের খেলোয়াড় দিমিত্রিস কুরবেলিস এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, পানাথিনাইকোস এপর্যন্ত ৪২টি শিরোপা জয়লাভ করেছে; যার মধ্যে ২০টি সুপার লীগ গ্রিস, ১৮টি গ্রিক কাপ, ৩টি গ্রিক সুপার কাপ এবং ১টি বৃহত্তর গ্রিস কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, পানাথিনাইকোসের সবচেয়ে বড় সাফল্য হচ্ছে ১৯৭০–৭১ ইউরোপিয়ান কাপের ফাইনালে পৌঁছানো; যেখানে তারা ওলন্দাজ ক্লাব আয়াক্সের কাছে ০–২ গোলে পরাজিত হয়েছিল।
শেরানী জেলা
শিরানি অথবা শেরানী পাকিস্তানের বেলুচিস্তান প্রদেশের একটি জেলা। T২০১৭ সালের আদমশুমারীর হিসাব অনুযায়ী, জেলাটির জনসংখ্যা ছিল প্রায় ১৫৩,১১৬ জন। শেরানী উপজেলাটি সম্পূর্ণরূপে গ্রামীণ এলাকায় অবস্থিত, এখানে চারটি গ্রাম রয়েছে, যথা: আহমেদি দিরগা (আহমেদী দেরগা), শিংহর, সুস্পার কিলি ও মানিখওয়া (মানি খওয়া)। উপজেলাটি সুলাইমান পর্বতমালার অভ্যন্তরে অবস্থিত এবং এটি সর্বোচ্চ পর্বত তখত-ই-সুলাইমান।
ভৌগোলিক অবস্থান
ভৌগোলিক অবস্থান অনুযায়ী জেলাটির দক্ষিণে ওয়াজিরিস্তান, পূর্বে ডেরা ইসমাইল খান জেলা, দক্ষিণপূর্ব মুসাখেল জেলা, দক্ষিণ ও পশ্চিমে ঝব জেলা এবং উত্তর-পশ্চিমে আফগানিস্তানের পাক্তিকা প্রদেশের সীমানা ঘিরে রেখেছে।
জনসংখ্যার উপাত্ত
শেরানির জেলার ১৯৯৮ সালের আদমশুমারী তথ্য অনুযায়ী, ঝব জেলাটির একটি উপবিভাগ হিসেবে জনসংখ্যা ছিল প্রায় ৮১,৭০০ জন এর মত। প্রধান ভাষা পশতু হিসেবে প্রায় ৯৯.৭% মানুষ ভাষাটি ব্যবহার করে থাকে।
সৌদি আরবের ইতিহাস
সৌদি আরবের ইতিহাস যদিও এই অঞ্চলের মানব বসতির ইতিহাস ২০০০ বছরের পুরনো, তবে রাজ্যের বর্তমানে যে রূপ তার ভিত্তি স্থাপিত হয় ১৭৪৪ সালে। এই অঞ্চল বিশ্ব ইতিহাসে দুবার বিশ্বব্যাপী প্রভাব বিস্তার করেছে:
৭ম শতক থেকে মক্কা ও মদিনা শহরগুলো মুসলিম বিশ্বের জন্য সর্বোচ্চ আধ্যাত্মিক তাৎপর্যপূর্ণ অঞ্চল। মক্কা হজ্জ পালনকারীদের একটি গন্তব্যস্থল। সামর্থ্যবান প্রত্যেক বিশ্বাসীর জন্য জীবনে একবার হলেও এখানে আসা বাধ্যতামূলক। তবুও এই অঞ্চলটি পূর্বে আপেক্ষিক অদৃশ্য এবং বিচ্ছিন্ন ছিল
ইতিহাসের বেশিরভাগ সময় এই অঞ্চলের অধিকাংশ স্থান একজন স্থানীয় শাসকের দ্বারা কোন রকমে পরিচালিত হতো। আল সৌদ (সৌদি রাজকীয় পরিবার) কেন্দ্রীয় আরবের নজদের ছোটখাট স্থানীয় শাসক হিসেবে আবির্ভূত হয়। পরবর্তী ১৫০ বছর ধরে আল সউদ অঞ্চল পার্শ্ববর্তী অঞ্চলে বিস্তৃত হয়। যাইহোক, ১৯০২ থেকে ১৯২৭ সালের মধ্যে আল সউদ নেতা আব্দুল আজিজ বিজয় অর্জনের একটি সিরিজ পরিচালনা করেন যা ১৯৩০ সালে সৌদি আরব রাজত্ব প্রতিষ্ঠা করে।
১৯৩০ সাল থেকে ১৯৫৩ সালে তার মৃত্যু পর্যন্ত, আব্দুল আজিজ একটি পুরাদস্তর রাজতন্ত্র হিসেবে সৌদি আরবকে শাসন করেন। এর পরে উত্তরাধিকার সূত্রে তাঁর ছয় পুত্র রাজ্যটির শাসন করেছে:
ইসলাম পূর্ব আরব
প্রমাণ আছে যে প্রায় ৬৩,০০০ বছর পূর্ব থেকে আরব উপদ্বীপে মানুষের বাসস্থান আছে।
প্রত্নতত্ত্ব কিছু প্রাথমিক বসতিপূর্ণ সভ্যতা উদ্ঘাটন করেছে: আরব উপদ্বীপের পূর্ব দিকে দিলমুন সভ্যতা, হেজাজের উত্তরে ঠামুড এবং আরব উপদ্বীপ কেন্দ্রীয় অঞ্চলের কিন্দাহ রাজ্য এবং আল-মগার সভ্যতা। আরবের ইতিহাসের সবচেয়ে প্রাচীন পরিচিত প্রমাণ হচ্ছে উপদ্বীপ থেকে প্রতিবেশী অঞ্চলে স্থানান্তরিত হওয়া।
তিমনা (ইসরায়েল) এবং টেল এল-খালেফিহ (জর্ডান) থেকেও স্থানান্তরের প্রমাণ পাওয়া যায়। উত্তর-পশ্চিম সৌদি আরবের হেজাজ অঞ্চলে স্থানীয় কোরাইয়া/মিদিয়ানী মৃৎপাত্র উৎপন্ন হয়েছে। এ থেকে বুঝা যায় যে বাইবেলের মিদিয়নীরা জর্ডান এবং দক্ষিণ ইস্রায়েলে বিস্তৃত হওয়ার পূর্বে প্রকৃত অর্থে উত্তর-পশ্চিম সৌদি আরবের হেজাজ অঞ্চল থেকে এসেছে।
ইসলামের প্রসার
ইসলামের পয়গম্বর মুহাম্মাদ (স.) ৫৭০ খ্রিস্টাব্দে মক্কায় জন্মগ্রহণ করেন। ৬১০ খ্রিস্টাব্দে প্রথমে শহরে প্রচারণা শুরু করেন, কিন্তু ৬২২ সালে মদিনায় হিজরত করেন। সেখানে থেকে তিনি (স.) ও তার সঙ্গীরা (রা.) আরবের গোত্র গুলোকে ইসলামের পতাকা তলে একত্রিত করেন এবং আরব উপদ্বীপে একক আরব মুসলিম ধর্মীয় রাষ্ট্রব্যবস্থা প্রতিষ্ঠা করেন। ৬৩২ খ্রিস্টাব্দে মুহাম্মাদ (স.) এর মৃত্যুর পর প্রথম খলিফা হিসেবে আবু বকর (রা.) ইসলামের নেতা মনোনিত হন। আরব উপজাতিদের একটি বিদ্রোহ (রিদ্দার যুদ্ধ বা "ধর্মতত্ত্বের যুদ্ধ" নামে পরিচিত) দমন করার পর আবু বকর (রা.) বাইজেন্টাইন সাম্রাজ্য আক্রমণ করেন। ৬৩৪ খ্রিস্টাব্দে তাঁর মৃত্যুর পর তিনি উমর ইবনুল খাত্তাব (রা.) কে খলিফা নিয়োজিত করে যান। পরবর্তীতে উসমান ইবন আফ্‌ফান (রা.) এবং তারপর আলী ইবনে আবু তালিব (রা.) খলিফা হন। এই প্রথম চার খলিফার সময়কাল রাশিদুন বা "সঠিকভাবে পরিচালিত" খিলাফত (al-khulafā' ar-rāshidūn) নামে পরিচিত। খিলাফতে রাশিদুনের অধীনে এবং ৬৬১ খ্রিস্টাব্দ থেকে তাদের উমাইয়া বংশের উত্তরাধিকারী দের দ্বারা মুসলিম নিয়ন্ত্রণে আরব জাতি আরবদের বাইরে দ্রুত বিস্তার লাভ করে। কয়েক দশকের ব্যাবধানেই মুসলিম সৈন্যরা বাইজেন্টাইন সৈন্যদের সম্পূর্ণভাবে পরাজিত করে এবং পারসিয়ান সাম্রাজ্য ধ্বংস করে। ভারতের ইবেরীয় উপদ্বীপ থেকে বিপুল অঞ্চল জয় করে। মুসলিম বিশ্বের রাজনৈতিক ফোকাস তারপর নতুন বিজিত অঞ্চলে স্থানান্তরিত হয়।
তবুও মক্কা এবং মদিনা মুসলিম বিশ্বে আধ্যাত্মিকভাবে সবচেয়ে গুরুত্বপূর্ণ স্থান রয়ে যায়। কুরআন প্রত্যেক সামর্থবান মুসলিমের জন্য ইসলামের পঞ্চস্তম্ভ হিসেবে ইসলামিক মাস জ্বিলহজ্জে জীবনে একবার হলেও মক্কা গমন করে হজ্জ পালন বাধ্যতামূলক করেছে। মক্কার মসজিদ আল-হারামে ইসলামের পবিত্রতম স্থান কাবা অবস্থিত এবং মদিনার মসজিদে নববীর পাশে মুহাম্মাদ (স.) এর কবর রয়েছে। ফলে ৭ম শতাব্দী থেকে মুসলিম বিশ্বের সকলের কাছে মক্কা এবং মদিনা তীর্থস্থান হয়ে উঠে।
উমাইয়া এবং আব্বাসীয় শাসনকাল
আধ্যাত্মিক গুরুত্ব সত্ত্বেও রাজনৈতিক পরিপ্রেক্ষিতে আরব শীঘ্রই মুসলিম বিশ্বের একটি পেরিফেরাল অঞ্চল হয়ে ওঠে। সবচেয়ে গুরুত্বপূর্ণ মধ্যযুগীয় ইসলামি রাষ্ট্রগুলি বিভিন্ন সময়ে দামেস্ক, বাগদাদ, কায়রো এবং করডোবার মতো শহরগুলোকে কেন্দ্র করে পরিচালিত হয়। প্রাথমিক মুসলিম বিজয়গুলির পর সৌদি আরব শীঘ্রই পুনরায় ঐতিহ্যগত গোষ্ঠীভিত্তিক শাসনে ফিরে আসে। ফলে গোষ্ঠী এবং গোষ্ঠীভিত্তিক আমিরাতের অসামঞ্জস্যপূর্ণ স্থায়িত্বের মৈত্রীর পর্যায়ক্রমিক আবর্তন চলতে থাকে।
প্রথম উমাইয়া খলিফা প্রথম মুয়াবিয়া (রা.), তার সময়ে মক্কায় ভবন নির্মাণ এবং কূপ খননের পদক্ষপে নিয়েছিলেন। তার মারওয়ানি উত্তরাধিকারীর অধীনে, মক্কা কবি এবং সঙ্গীতশিল্পীদের পীঠস্থান হয়ে ওঠে। এমনকি উমাইয়া যুগে মদিনা মক্কার চেয়ে বেশি গুরুত্বপূর্ণ ছিল, কারণ এটি নতুন মুসলিম আদিবাসীদের আবাসস্থল। আবদুল্লাহ ইবনুল জুবায়েরের বিদ্রোহে প্রথম ইয়াজিদে মক্কাতে সিরিয়ার সৈন্যবাহিনী নিয়ে আসে। একটি অগ্নিকাণ্ড আবদুল্লাহ ইবনুল জুবায়ের কর্তৃক নির্মিত কাবাকে ধ্বংস করে। ৭৪৭ সালে ইয়েমেন থেকে একটি খারেজি বিদ্রোহ মক্কা বিনা প্রতিদ্বন্দ্বিতায় অবরুদ্ধ করে রাখে। কিন্তু তিনি শীঘ্রই দ্বিতীয় মারওয়ান দ্বারা পরাজিত হন। ৭৫০ সালে মক্কা খিলাফতের বাকি অংশসহ আব্বাসিদের কাছে হস্তান্তরিত হয়।
অটোমান যুগ
১৫১৭ সালে প্রথম সেলিমের মদিনা এবং মক্কার অধিগ্রহণের শুরু থেকে ১৬ শতকে অটোমান তাদের সাম্রাজ্যকে হেজাজ, লোহিত সাগর সহ আশির অঞ্চল এবং পারস্য উপসাগর অঞ্চলের আল হাসা কে তাদের সাম্রাজ্যের অন্তর্ভুক্ত করে। এই অঞ্চল সবচেয়ে জনপ্রিয় অংশে পরিনত হয় যা বর্তমান সৌদি আরব। এছাড়াও তারা মধ্যবর্তী অঞ্চল দাবি করে, যদিও এটি একটি নামমাত্র অধিরাজ্য। কেন্দ্রীয় কর্তৃপক্ষের শক্তি ও দূর্বলতার তারতম্য অনুসারে এই জমির উপর নিয়ন্ত্রণের মাত্রা পরবর্তী চার শতাব্দী ধরে পরিবর্তিত হয়। হেজাজে মক্কার শরিফরা তাদের অঞ্চল নিয়ন্ত্রণ করতো (যদিও এখানে প্রায়ই উসমানীয় এবং মক্কায় গ্যারিসন গভর্নর থাকতো)। দেশের পূর্ব দিকে অটোমানরা ১৭ শতকে আরব গোত্রগুলোর কাছে আল হাসা অঞ্চলের নিয়ন্ত্রণ হারিয়ে ফেলে কিন্তু ১ ৯ শতকে আবার পুনরুদ্দার করে। এই সময়ের মধ্যে, অভ্যন্তর অঞ্চল বেশিরভাগ সময় পূর্ববর্তী শতাব্দীর মতো ক্ষুদ্র গোষ্ঠীগত শাসকদের শাসনের অধীনে ছিল।
ওয়াহাবী আন্দোলন এবং প্রথম সৌদি রাষ্ট্রের উত্থান
১৭৪৪ খ্রিস্টাব্দে কেন্দ্রীয় আরবে সৌদি রাজবংশের উত্থান শুরু হয়। ঐ বছরে রিয়াদের নিকটে আদ-দরিয়াহ শহরের গোষ্ঠীভিত্তিক শাসক মুহাম্মদ বিন সৌদ, ওয়াহাবী আন্দোলনের প্রতিষ্ঠাতা ধর্মীয় নেতা মুহাম্মদ ইবনে আবদুল ওয়াহাবের সাথে যোগ দেন। ১৮ শতকে গঠিত এই জোট সৌদি বিস্তারের মতাদর্শিক অনুপ্রেরণা প্রদান করে এবং আজকের সৌদি আরবীয় সাম্রাজ্যের ভিত্তি বজায় রেখেছে। পরের ১৫০ বছরে, সৌদ পরিবারের ভাগ্য একাধিকবার সুপসন্ন এবং অসুভ হয় কারণ সৌদি শাসকরা উপদ্বীপের নিয়ন্ত্রণ নিয়ে মিশর, উসমানীয় সাম্রাজ্য, অন্যান্য আরব পরিবারের সাথে বিবাদে জড়িয়েছে।
প্রথম সৌদি রাষ্ট্র রিয়াদের কাছাকাছি এলাকায় ১৭৪৪ সালে প্রতিষ্ঠিত হয়েছিল। বর্তমান সময়ে সৌদি আরবের নিয়ন্ত্রিত আশেপাশের অধিকাংশ অঞ্চল ১৭৮৬ থেকে ১৮১৬ এর মধ্যবর্তী সময়ের মধ্যে জয় করা হয়েছিল। এতে মক্কা এবং মদিনাও অন্তর্ভুক্ত। সৌদিদের ক্রমবর্ধমান ক্ষমতার বিষয়ে চিন্তা করে উসমানীয় সুলতান মোস্তফা ৪র্থ তার ভাইসরয় মুহাম্মদ আলি পাশাকে মিশর এলাকা পুনরুদ্ধার করতে নির্দেশ দেন। আলী তার পুত্র তুষুন পাশা এবং ইবরাহিম পাশাকে পেরণ করেন, যিনি ১৮১৮ সালে সৌদি বাহিনীকে প্রমাথী করেন এবং আল সৌদের শক্তিকে ধ্বংস করেছিল।
অটোমান শাসনে ফেরা
আল সউদ ১৮২৪ সালে ক্ষমতায় ফিরে আসেন কিন্তু তাদের নিয়ন্ত্রণাধীন এলাকা মূলত নজদ সাম্রাজ্যের সৌদি ভূখন্ডে সীমাবদ্ধ ছিল। এটি দ্বিতীয় সৌদি রাষ্ট্র হিসেবে পরিচিত। যাইহোক, নাজদে তাদের শাসন শীঘ্রই নতুন পুনরূজ্জীবীত হা'ইলের রশিদের কর্তৃক প্রতিদ্বন্দ্বীর সম্মুখীন হয়। উনবিংশ শতাব্দীর বাকি সময় আল সৌদ এবং আল রশিদ সৌদি আরবের অভ্যন্তরীণ নিয়ন্ত্রণের জন্য লড়াই করেছিলেন । ১৮৯১ সাল নাগাদ, আল-রশিদ আল সউদকে পরাজিত করে সৌদি আরবকে কুয়েত অভিযানে পাঠায়।
এদিকে, হেজাজে প্রথম সৌদি রাষ্ট্রের পরাজয়ের পর, মিশরীয়রা ১৮৪০ সাল পর্যন্ত এলাকা দখল করে চলেছিল। তারা চলে গেলে, মক্কার শরীফরা তাদের কর্তৃত্ব পুনর্ব্যক্ত করে; যদিও অটোমান গভর্নর এবং গ্যারিসন উপস্থিত ছিলেন।
আরব বিদ্রোহ
বিংশ শতাব্দীর প্রথম দিকে উসমানীয় সাম্রাজ্য উপদ্বীপের বেশিরভাগ অংশের উপরে নিয়ন্ত্রণ বা অধিরাজ্য (যদিও নামমাত্র) করে চলেছিল। এই অধিরাজ্যের অধীনে, আরব মক্কার শরিফদের সাথে প্রসিদ্ধ হয়ে এবং হেজাজ শাসন করে একজন গোষ্ঠীগত শাষক দ্বারা কোন রকমে শাষিত হয়েছে (আল সাউদ সহ যিনি ১৯০২ সালে নির্বাসন থেকে ফেরার পর – নিচে দেখুন)।
১৯১৬ সালে, ব্রিটেন ও ফ্রান্সের উৎসাহ ও সমর্থনে (যারা প্রথম বিশ্বযুদ্ধে উসমানীয় লড়াই করছিল), মক্কার শরিফ হুসাইন বিন আলি, [[মক্কার শরিফ|হুসাইন বিন আলি]] আরবের স্বাধীনতা নিশ্চিত করা এবং আরব অঞ্চলকে সিরিয়ার আলেপ্পো থেকে ইয়েমেনের আডিন পর্যন্ত বিস্তৃত করে একক আরব রাষ্ট্র প্রতিষ্ঠা করার উদ্দেশ্যে উসমানীয় সাম্রাজ্যের বিরুদ্ধে প্যান-আরব বিদ্রোহে নেতৃত্ব দিয়েছিলেন । আরব সেনাবাহিনী সমস্ত উপদ্বীপ থেকে বেদুঈন এবং অন্যান্যদের অন্তর্ভুক্ত করে তবে যারা বিদ্রোহে কিছু মাত্রায় অংশ নেননি সেই আল সউদ ও তাদের সংশ্লিষ্ট গোত্রদের নিয়ে নয়। অভ্যন্তরীণ নিয়ন্ত্রণের জন্য মক্কার শরিফদের সাথে দীর্ঘস্থায়ী প্রতিদ্বন্দ্বিতার কারণে এবং আংশিকভাবে আল রশিদকে হারানো তাদের অগ্রাধিকার ছিল। তবুও বিদ্রোহটি মধ্য-পূর্ব অংশে একটি ভূমিকা রেখেছে এবং হাজার হাজার অটোমান সৈন্যবাহিনীকে বাধা দিয়ে ১৯১৮ সালে অটোমানদের প্রথম বিশ্বযুদ্ধে পরাজয়ের জন্য অবদান রাখে।
তবে প্যান-আরব রাষ্ট্রকে সমর্থন করতে পরবর্তী অটোমান সাম্রাজ্যের বিভাজন সহ ব্রিটিশ ও ফরাসি হুসেনকে পরিত্যাগ করার প্রতিশ্রুতি দিয়েছিল। যদিও হুসেনকে হেজাজের রাজা হিসাবে স্বীকৃতি দেওয়া হয়েছিল, ব্রিটেন পরে আল সউদকে সমর্থন দিয়ে তাকে কূটনৈতিক এবং সামরিকভাবে বিচ্ছিন্ন করে রেখেছিল। সেজন্য বিদ্রোহটির যে একটি প্যান-আরব রাষ্ট্র তৈরির লক্ষ্য ছিল তা ব্যর্থ হয়েছিল কিন্তু আরবকে অটোমান অভিনিবেশ ও নিয়ন্ত্রণ থেকে মুক্ত করা হয়েছিল।
একত্রীকরণ
১৯০২ সালে আল সউদের নেতা আবদুল আজিজ ইবনে সৌদ নির্বাসন থেকে কুয়েতে ফিরে এসে আল রশিদের সাথে সংঘর্ষ শুরু করে এবং রিয়াদকে আটক করে। বিজয়ীদের জয়ের একটি সিরিজ ১৯৩০ সালে সৌদি আরবকে শেষ পর্যন্ত আধুনিক রাষ্ট্রের সৃষ্টিতে পরিণতি ঘটায়। এই বিজয় অর্জনের প্রধান হাতিয়ার ছিল সুলতান বিন বাজাদ আল উতাইবি এবং ফয়সাল আল দাউয়িশ এর নেতৃত্বাধীন ওয়াহাবী-বেদুঈন উপজাতীয় বাহিনী ইখওয়ান।
১৯০৬ সাল নাগাদ আব্দুল আজিজ আল রশিদকে নজদ থেকে বের করে দিয়েছিলেন এবং অটোমানরা তাকে নজদে তাদের ক্লায়েন্ট হিসাবে স্বীকৃতি দিয়েছিলেন। তার পরের প্রধান অর্জন ছিল আল হাসা, যা তিনি ১৯১৩ সালে অটোমানদের কাছ থেকে নিয়েছিলেন। তাকে পারস্য উপসাগর উপকূলের নিয়ন্ত্রণে নিয়ে আসার ফলে সৌদি আরব বিশাল তেলের ভাণ্ডারে পরিণত হয়। তিনি আরব বিদ্রোহে জড়িত হওয়া এড়িয়েছিলেন, ১৯১৪ সালে অটোমানদের স্বীকৃতি আদায় করেন এবং পরিবর্তে উত্তর আরবের আল রশিদের সাথে সংগ্রাম চালিয়ে যান। ১৯২০ সালে ইখওয়ানের মনোযোগ দক্ষিণ-পশ্চিমে ঘুরে যায়, যখন তারা হেজাজ এবং ইয়েমেনের মধ্যবর্তী অঞ্চল আসির অবরুদ্ধ করেন। পরের বছর আব্দুল আজিজ অবশেষে আল রশিদকে পরাজিত করে এবং সমস্ত উত্তর আরব সংযুক্ত করেন।
১৯২৩ সালের আগে আব্দুল আজিজ হেজাজ আক্রমণের ঝুঁকি নেননি কারণ হেজাজের রাজা Hussein bin Ali, [[মক্কার শরিফ|হোসেন বিন আলী]]কে ব্রিটেন সমর্থন করেছিল। তবে সেই বছরে ব্রিটিশরা তাদের সমর্থন প্রত্যাহার করে নেয়। প্রধানত নাজদ থেকে আসা তীর্থযাত্রীদের আটকানো এবং "শরীয়ত লঙ্ঘনে"র কয়েকটি সরকারী নীতি বাস্তবায়ন বর্জন করার কারণে; ১৯২৪ সালের জুলাই মাসে রিয়াদে একটি সম্মেলনে হেজাজের বিরুদ্ধে অভিযোগ আনা হয়। ইখওয়ান ইউনিট প্রথমবারের মতো ব্যাপক আকারে একত্রিত করে এবং খালিদ বিন লুয়াইয় এবং সুলতান বিন বাজাদ আল উতাইবি এর অধীনে দ্রুত মক্কাতে অগ্রসর হন। "ধর্মহীন" চর্চাগুলির প্রতীক হিসেবে লুন্ঠন ও ধ্বংস করে। ইখওয়ান ১৯২৫ সালের শেষ নাগাদ হেজাজের বিজয় অর্জন করেন। ১৯২৬ সালের ১০ জানুয়ারি আব্দুল আজিজ নিজেকে হেজাজের রাজা ঘোষণা করেন এবং তারপর ১৯২৭ সালের ২৭ জানুয়ারি তিনি নাজদের রাজা (তাঁর পূর্ববর্তী উপাধি ছিল সুলতান) উপাধি গ্রহণ করেন। বিজয়কে প্রভাবিত করার জন্য ইখওয়ানের ব্যবহার হেজাজের জন্য গুরুত্বপূর্ণ পরিণতি ছিল: পুরাতন অসাম্প্রদায়িক সমাজ উচ্ছেদ করা হলো এবং একটি নতুন বাধ্যতামূলক সামাজিক ব্যবস্থা হিসেবে ওয়াহাবি সংস্কৃতির একটি মৌলিক সংস্করণ প্রয়োগ করা হলো। ১৯২৭ সালের ২০ মে স্বাক্ষরিত জেদ্দার চুক্তি অনুযায়ী যুক্তরাজ্য স্বাধীন আব্দুল আজিজের রাজত্বের স্বীকৃতি (তারপর হেজাজ ও নাজদ এর রাজত্ব হিসেবে পরিচিত) পায়। হেজাজের বিজয় অর্জনের পর ইখওয়ান নেতারা ব্রিটিশ নিয়ন্ত্রণাধীন ট্রান্সজর্ডান, ইরাক এবং কুয়েতে ওয়াহাবি রাজ্যের সম্প্রসারণ অব্যাহত রাখতে চেয়েছিলেন। তবে আবদুল আজিজ ব্রিটিশদের সাথে সরাসরি বিরোধের বিপদের আশঙ্কায় এটিতে একমত হতে অস্বীকার করেন। ইখওয়ান সেজন্য বিদ্রোহ করে কিন্তু ১৯২৯ সালে সাবিলার যুদ্ধে পরাজিত হন। সেই সাথে ইখওয়ানের নেতৃত্বের যবানিকপাত ঘটে।
১৯৩০ সালে, হেজাজ ও নাজদের দুটি রাজ্য 'সৌদি আরবের রাজত্ব' হিসাবে একত্রিত হয়েছিল। ইরাক ও কুয়েতের সাথে দুটি "নিরপেক্ষ অঞ্চল" সহ ট্রান্সজর্ডান, ইরাক এবং কুয়েতের সীমান্তগুলি ১৯২০-এর দশকে বেশ কিছু চুক্তির মাধ্যমে প্রতিষ্ঠিত হয়। ইয়েমেনের সাথে দেশটির দক্ষিণ সীমান্ত ১৯৩৪ সালের তাইফ চুক্তির দ্বারা নির্দিষ্ট করা হয়, যা দুইটি রাজ্যগুলির মধ্যে সংক্ষিপ্ত সীমানা যুদ্ধের সমাপ্তি ঘটায়।
আধুনিক ইতিহাস
১৯৩৮ সালে পারস্য উপসাগর উপকূল বরাবর আল-হাস অঞ্চলে প্রচুর পরিমাণে তেল আবিষ্কৃত না হওয়া পর্যন্ত আব্দুল আজিজের সামরিক ও রাজনৈতিক সাফল্য অর্থনৈতিকভাবে প্রতিফলিত হয়নি। ১৯৪১ সালে উন্নয়ন শুরু হয় এবং ১৯৪৯ সালে উৎপাদন পুরো দমে ছিল।
১৯৪৫ সালের ফেব্রুয়ারিতে সুয়েজ খালের ইউএসএস কুইনসি এলাকায় রাজা আব্দুল আজিজ প্রেসিডেন্ট ফ্রাঙ্কলিন ডি. রুজভেল্টের সঙ্গে সাক্ষাত করেন। একটি ঐতিহাসিক করমর্দনের মাধ্যমে সৌদি সরকারকে সুরক্ষার বিনিময়ে মার্কিন যুক্তরাষ্ট্রে তেল সরবরাহ শুরু হয়। সাতজন সৌদি রাজা এবং বারোজন মার্কিন প্রেসিডেন্ট দ্বারা এটি বহাল আছে।
আব্দুল আজিজ ১৯৫৩ সালে মৃত্যুবরণ করেন। রাজা সৌদ ১৯৫৩ সালে তার বাবার মৃত্যুর পর সিংহাসনে বসেন। তেল সৌদি আরবকে অর্থনৈতিক সমৃদ্ধি ও আন্তর্জাতিক সম্প্রদায়ের মধ্যে বিপুল পরিমাণ রাজনৈতিক সুবিধা প্রদান করে। একই সময়ে, সরকার ক্রমবর্ধমান অপচয়ী এবং অপব্যয়ীতে পরিণত হয়। নতুন সম্পদ সত্ত্বেও, অপ্রত্যাশিত খরচ ১৯৫০-এর দশকে সরকারি ঘাটতি ও বৈদেশিক ঋণের দিকে পরিচালিত করে।
যাইহোক ১৯৬০-এর দশকের শুরুতে, রাজা ও তার সৎ-ভাই প্রিন্স ফয়সালের মধ্যে তীব্র প্রতিদ্বন্দ্বিতা সৃষ্টি হয়, যা সৌদের যোগ্যতার উপর রাজকীয় পরিবারের সন্দেহ দ্বারা প্রসারিত হয়। ফলস্বরূপ, ১৯৬৪ সালে ফয়সালের পক্ষে সৌদকে বহিষ্কার করা হয়।
১৯৬০ সালের মাঝামাঝিতে সৌদি-মিশরীয় মতপার্থক্যের দ্বারা ইয়েমেনের উপর বাহ্যিক চাপ সৃষ্টি হয়। ১৯৬২ সালে যখন ইয়েমেনীয় রাজপুত্র ও প্রজাতন্ত্রের মধ্যবর্তী গৃহযুদ্ধ সংঘটিত হয়। এতে মিশরীয়রা নতুন প্রজাতন্ত্র সরকারকে সমর্থন করার জন্য ইয়েমেনকে চাপ দেয়, অপরদিকে সৌদি আরব রাজকীয়দের সমর্থন করে। ১৯৬৭ সালে ইয়েমেন থেকে মিসরের সৈন্য প্রত্যাহার করার পর উত্তেজনা প্রশমিত হয়। ১৯৬৭ সালের জুনে সংঘটিত ছয় দিনের (আরব-ইস্রাইলি) যুদ্ধে সৌদি বাহিনী অংশ নেয়নি কিন্তু মিশর, জর্দান এবং সিরিয়ার অর্থনীতিতে সহায়তা করার জন্য সরকার পরবর্তীতে সৌদি ভর্তুকি প্রদান করে।
১৯৭৩ সালের আরব-ইসরায়েলি যুদ্ধের সময়, সৌদি আরব মার্কিন যুক্তরাষ্ট্র এবং নেদারল্যান্ডের আরব তেল বয়কটে অংশগ্রহণ করে। ওপেকের একজন সদস্য সৌদি আরবে ১৯৭১ সালে শুরু হওয়া মধ্যম তেলের দাম বৃদ্ধিতে অন্যান্য সদস্য দেশগুলি যোগদান করে। ১৯৭৩ সালের যুদ্ধের পর তেলের দাম যথেষ্ট বেড়ে যায়। সেই সাথে সৌদি আরবের সম্পদ ও রাজনৈতিক প্রভাব নাটকীয়ভাবে বৃদ্ধি পায়।
ফয়সালকে ১৯৭৫ সালে তার ভাইপো রাজপুত্র ফয়সাল বিন মুসায়দ কর্তৃক হত্যা করা হয়। তার সৎ-ভাই রাজা খালিদ তার স্থলাভিষিক্ত হন যার মেয়াদকালে অর্থনৈতিক ও সামাজিক উন্নয়ন অত্যন্ত দ্রুত হারে অব্যাহত ছিল, দেশের অবকাঠামো ও শিক্ষা ব্যবস্থায় বিপ্লব শুরু হয়; বৈদেশিক নীতিতে মার্কিন যুক্তরাষ্ট্রের সাথে ঘনিষ্ঠ সম্পর্ক গড়ে ওঠে।
১৯৭৯ সালে দুটি ঘটনা ঘটে, যা আল সউদ শাসনকে হুমকির মুখে ফেলেছিলেন এবং সৌদি বিদেশী ও দেশীয় নীতিতে দীর্ঘমেয়াদি প্রভাব বিস্তার করেছিলেন। প্রথমটি ছিল ইরানে ইসলামী বিপ্লব। সেখানে ১৯৭৯ ও ১৯৮০ সালে এই অঞ্চলে বহু সরকার বিরোধী দাঙ্গা হয়েছিল। দ্বিতীয় ঘটনাটি হলো বিচ্ছিন্নতাবাদী বাহিনী কর্তৃক মসজিদ আল-হারাম অবরোধ। সৌদি শাসনে দুর্নীতি ও ইসলামি প্রকৃতির কথা বিবেচনা করে জঙ্গিরা অংশ নেন। ইসলামী ও ঐতিহ্যগত সৌদি রীতিনীতির অনেক কঠোর প্ররয়োগের জন্য রাজকীয় পরিবারটির প্রতিক্রিয়া ছিল। ইসলামবাদ শক্তি বৃদ্ধি অব্যাহত রেখেছে।
রাজা খালিদ ১৯৮২ সালের জুন মাসে মারা যান। ১৯৮২ সালে খালিদের পর তার ভাই রাজা ফাহাদ উত্তরাধিকারী হয়। যিনি মার্কিন যুক্তরাষ্ট্রের সাথে সৌদি আরবের ঘনিষ্ঠ সহযোগিতার নীতিমালা বজায় রাখেন এবং যুক্তরাষ্ট্র ও ব্রিটেনের কাছ থেকে সামরিক সরঞ্জাম ক্রয়ের সরবরাহ বৃদ্ধি করেন।
১৯৯৫ সালে ফাহাদ দুর্বল আক্রমণ সহ্য করে এবং রাজ্যের উত্তরাধিকারী রাজপুত্র আবদুল্লাহ দিনে দিনে শাসনতন্ত্রের প্রতি দ্বায়িত্ব অনুভব করে। ২০০৩ সালে, সৌদি আরব ইরাক আক্রমণে যুক্তরাষ্ট্র ও তার মিত্রদের সমর্থন করতে অস্বীকার করে। ২০০৩ সালে সৌদি আরবের মধ্যে সন্ত্রাসী কার্যকলাপ নাটকীয়ভাবে বৃদ্ধি পেয়েছে, রিয়াদ চত্তরে বোমা হামলা এবং অন্যান্য হামলা সরকারকে সন্ত্রাসবাদের বিরুদ্ধে আরো কঠোর ব্যবস্থা নেওয়ার জন্য প্ররোচিত করেছিল।
২০০৫ সালে রাজা ফাহদ মারা যান এবং তার সৎ-ভাই আবদুল্লাহ সিংহাসনে আরোহণ করেন। পরিবর্তনের ক্রমবর্ধমান ডাক সত্ত্বেও, রাজা মধ্যপন্থী সংস্কারের নীতি অব্যাহত রেখেছেন। রাজা আব্দুল্লাহ সীমিত নিয়ন্ত্রণহীনতা, বেসরকারীকরণ এবং বৈদেশিক বিনিয়োগের জন্য একটি নীতি অনুসরণ করেছেন। ২০০৫ সালের ডিসেম্বরে ১২ বছরের আলোচনা শেষে বিশ্ব বাণিজ্য সংস্থা সৌদি আরবের সদস্যপদের সবুজ সংকেত দেয়।
২০১১ সালের প্রথম দিকে শুরু হওয়া আরব বসন্তের অস্থিরতা এবং প্রতিবাদ আরব বিশ্ব জুড়ে ছড়িয়ে পড়তে শুরু করলে, রাজা আব্দুল্লাহ কল্যাণ ব্যয়ের বৃদ্ধি ঘোষণা করেন। এতে কোনো রাজনৈতিক সংস্কারের ঘোষণা দেওয়া হয়নি। একই সাথে বাহরাইনে অস্থিরতার কারণে সেখানে সৌদি সৈন্য পাঠানো হয়। রাজা আব্দুল্লাহ তিউনিশিয়ার পদচ্যুত রাষ্ট্রপতি জাইন এল আবিদিন বেন আলিকে রাজনৈতিক আশ্রয় দিয়েছেন এবং মিশরের রাষ্ট্রপতি হোসনি মুবারককে তাঁর (পূর্ববৎ জবানবন্দিমূলক) সমর্থনের জন্য টেলিফোন করেছেন।
২০১৫ সালের ২৩ জানুয়ারীতে রাজা আব্দুল্লাহ মারা যান এবং রাজা সালমান তার স্থলাভিষিক্ত হন।
ম্যাগনেটোহাইড্রোডায়নামিক্স
থাম্ব|220x220পিক্সেল|সূর্য একটি MHD ব্যবস্থা যা এখনো আমাদের ভালোমত বোধগম্য নয়। ম্যাগনেটো-হাইড্রোডায়নামিক্স (ইংরেজি: Magneto-hydrodynamics (MHD); অথবা চৌম্বক-প্রবাহী গতিবিদ্যা অথবা হাইড্রোম্যাগনেটিক্স বা জলচৌম্বকত্ব) হচ্ছে তড়িৎ পরিবাহী প্রবাহীসমূহের চৌম্বক ধর্মাবলি এবং আচরণ সংক্রান্ত অধ্যয়ন। এমন চৌম্বক-প্রবাহীর উদাহরণের মধ্যে রয়েছে প্লাজমা, তরল ধাতুসমূহ, লবণ পানি, এবং তড়িৎবিশ্লেষ্যসমূহ। ইংরেজি "magneto­-hydro­dynamics" শব্দটির উদ্ভব ঘটেছে magneto­- যার অর্থ চৌম্বক ক্ষেত্র, hydro­- যার অর্থ পানি, এবং dynamics- যার অর্থ গতিবিধি; এর সমন্বয়ে। MHD শাস্ত্রের সূচনা হয়েছিল হ্যান্স আলভেইন (Hannes Alfvén) এর মাধ্যমে, যার জন্য তিনি ১৯৭০ সালে পদার্থবিজ্ঞানে নোবেল পুরস্কার অর্জন করেন।
MHD এর মৌলিক ধারণার নেপথ্যে রয়েছে চৌম্বকক্ষেত্র যা কোন গতিশীল প্রবাহীর মধ্যে তড়িৎ প্রবাহ আবিষ্ট করতে সক্ষম, যা আবার ক্রমান্বয়ে প্রবাহীকে সমাবর্তিত করে এবং বিপরীতক্রমে চৌম্বকক্ষেত্রটিকে পরিবর্তিৎ করে। যে সমীকরণ জোট দ্বারা MHD এর বর্ণনা করা হয় তা প্রবাহী গতিবিদ্যার নেভিয়ার-স্টোকস সমীকরণ এবং তড়িৎচৌম্বকত্বের ম্যাক্সওয়েল সমীকরণের সমন্বয়। এই ব্যবকলনী সমীকরণগুলো অবশ্যই যুগপৎভাবে সমাধান করতে হবে, হয় বিশ্লেষণমূলকভাবে নয়তো সাংখ্যিকভাবে।
ইতিহাস
থাম্ব|285x285পিক্সেল|[[মাইকেল ফ্যারাডে]] ১৯৪২ সালে হ্যান্স অ্যালভেইন ম্যাগনেটো-হাইড্রোডায়নামিক্স শব্দটি প্রথম ব্যবহার করেন: বাম|থাম্ব|305x305পিক্সেল|[[হানেস আল্‌ফভেন|হ্যান্স অ্যালভেইন ]]
লন্ডনের ওয়াটারলু সেতু পেরিয়ে ভাটায় আগত লবণাক্ত পানি পৃথিবীর চৌম্বক ক্ষেত্রের মিথষ্ক্রিয়ায় দুই নদীতীরের মধ্যে বিভব পার্থক্যের উদ্ভব ঘটে। মাইকেল ফ্যারাডে এই ঘটনাকে "চৌম্বক-তাড়িতিক আবেশ" বলে আখ্যা দেন এবং ১৮৩২ সালে এই পরীক্ষাটি করার চেষ্টা করেন, কিন্তু ঐ সময়কার যন্ত্রপাতি দিয়ে অত ক্ষুদ্র মানের তড়িৎ প্রবাহ মাপা সম্ভব ছিল না, এবং নদীগর্ভের কারণে সংকেতের শর্ট-সার্কিট হত। তবুও, একই রকমের একটি প্রক্রিয়ায় ১৮৫১ সালে স্রোত কর্তৃক আবিষ্ট প্রবাহ পরিমাপ করা সম্ভব হয়।
আদর্শ ও প্রতিরোধক্ষম MHD
থাম্ব|220x220পিক্সেল|সৌর বায়ুর কৃত্রিম MHD প্রতিরূপ (simulation) MHD এর সরলতম রূপ, আদর্শ MHD-তে ধরে নেওয়া হয় যে, প্রবাহীর প্রতিরোধক্ষমতা এতই নগণ্য যে তাকে নিখুঁত পরিবাহী হিসেবে গণ্য করা যায়। এটাই অসীম চৌম্বক রেনল্ড সংখ্যার সীমা। আদর্শ MHD-তে, লেঞ্জের সূত্র বলে যে, প্রবাহী এক অর্থে চৌম্বক ক্ষেত্রের সাথে বাঁধা থাকে। এটা ব্যাখ্যা করার জন্য বলা যায়, কোন আদর্শ MHD-তে, কোন প্রবাহীর প্রবাহ দ্বারা একটি চৌম্বক ক্ষেত্ররেখা (বা বলরেখা) আবর্তিত বা বিকৃত করা হলেও, ক্ষুদ্র রজ্জুর ন্যায় আয়তনের প্রবাহী ঐ রেখাকে ঘিরেই অবস্থান করবে। একে কখনো কখনো চৌম্বক ক্ষেত্ররেখা প্রবাহীর মধ্যে "জমাটবদ্ধ" হয়ে গেছে বলে অভিহিত করা হয়। চৌম্বক ক্ষেত্ররেখা এবং আদর্শ MHD এর প্রবাহীর মধ্যকার সম্পর্ক, কোন প্রবাহীতে চৌম্বক ক্ষেত্রের টপোলজির ত্রুটি দূর করে, যেমন- কোন চৌম্বক ক্ষেত্ররেখার সেট গ্রন্থিবদ্ধ অবস্থায় থাকলে, তা ঐ অবস্থাতেই থাকবে, যতক্ষণ পর্যন্ত কোন প্রবাহী/ প্লাজমার প্রতিরোধ-ক্ষমতা নগণ্য থাকে। চৌম্বক ক্ষেত্ররেখাসমূহকে পুনঃসংযুক্ত করার সমস্যার কারণেই, কোন প্রবাহীকে অথবা চৌম্বক ক্ষেত্রের উৎসকে গতিশীল করে শক্তি সঞ্চয় করা সম্ভব হয়। আদর্শ MHD এর শর্ত লংঘিত হলে এই শক্তি ব্যবহারযোগ্য হয়, যা চৌম্বক পুনঃসংযোগ ঘটায় যার মাধ্যমে চৌম্বক ক্ষেত্রে সঞ্চিত শক্তি বিমুক্ত হয়।
আদর্শ MHD সমীকরণ
থাম্ব|220x220পিক্সেল|ম্যাগনেটো-হাইড্রোডায়নামিক প্রবাহের কৃত্রিম প্রতিরূপ যেখানে চৌম্বকীয় প্রবাহ ঘনত্ব প্রদর্শিত হয়েছে। আদর্শ MHD সমীকরণ গঠিত হয় অবিচ্ছিন্নতার সমীকরণ, কোশি'র ভরবেগ সমীকরণ, সরণ প্রবাহ অগ্রাহ্য করে অ্যাম্পিয়ারের সূত্র, এবং তাপমাত্রা বিবর্তন সমীকরণ নিয়ে। যে কোন গতিশীল প্রবাহী ব্যবস্থার বিবরণের ন্যায় এক্ষেত্রেও, কণা বণ্টন সমীকরণের সর্বোচ্চ মুহূর্তে আবদ্ধতা স্বতঃসিদ্ধ হিসেবে ধরে নেওয়া হয়। অধিকাংশ ক্ষেত্রেই রুদ্ধতাপীয় অথবা সমোষ্ণ অবস্থায় তাপীয় প্রবাহ ধরে নেওয়ার মাধ্যমে এই শর্ত পূরণ করা হয়।
তড়িৎ পরিবাহী প্রবাহীর বর্ণনায় প্রধান রাশিগুলো হচ্ছে প্লাজমা অংশের গতিবেগ ক্ষেত্র, প্রবাহ ঘনত্ব , ভর ঘনত্ব , এবং প্লাজমা চাপ । প্লাজমার মধ্য দিয়ে প্রবাহিত তড়িৎ আধান হলো চৌম্বক ক্ষেত্র এবং তড়িৎ ক্ষেত্র  এর উৎস। সকল রাশিই সচরাচর সময়  এর সাপেক্ষে পরিবর্তনশীল। এক্ষেত্রে ভেক্টর অপারেটরের চিহ্নলিপি ব্যবহৃত হয়, বিশেষ করে  হচ্ছে নতি/ঢাল,  হচ্ছে  অপসরণ (ডাইভারজেন্স), এবং  হচ্ছে কার্ল।
ভরের অবিচ্ছিন্নতার সমীকরণটি হচ্ছে-
।
কোশি'র ভরবেগ সমীকরণটি হচ্ছে-
অ্যাম্পিয়ারের সূত্র ও ভেক্টর ক্যালকুলাসের অভেদ ব্যবহার করে লরেঞ্জ বলসূচক পদ বিস্তার করা যায়।
অতএব,
যেখানে ডানপক্ষের প্রথম পদটি দ্বারা চৌম্বক টান বল এবং দ্বিতীয় পদটি দ্বারা চৌম্বক চাপ বল নির্দেশ করা হয়।
প্লাজমার জন্য আদর্শ ও'মের সূত্র হচ্ছে-
ফ্যারাডে'র সূত্রটি হচ্ছে
নিম্ন-কম্পাংকের ক্ষেত্রে অ্যাম্পিয়ারের সূত্র সরণ-প্রবাহ অগ্রাহ্য করে, এবং সূত্রটি হলো-
চৌম্বক অপসরণ শর্ত হচ্ছে-
শক্তি সমীকরণটি হলো-
যেখানে, হচ্ছে রুদ্ধতাপীয় দশা সমীকরণের জন্য আপেক্ষিক তাপের অনুপাত। আবশ্যকভাবেই, এই শক্তি সমীকরণ কেবলমাত্র কোন ধরনের সংঘর্ষ বা তাপ পরিবহনের অনুপস্থিতিতেই প্রযোজ্য, কেননা এতে ধরে নেওয়া হয় যে, কোন প্রবাহী উপাদানের এনট্রপি অপরিবর্তিত থাকে।
মৌলে আবদুল্লাহ মসজিদ
মৌলে আবদুল্লাহ মসজিদ মরক্কোর ঐতিহাসিক প্রাসাদ-শহর ফেজের ফেস আল-জেদীদ অবস্থিত একটি মসজিদ ও রাজকীয় কবরস্থান কমপ্লেক্স। এর প্রতিষ্ঠাতা অ্যালৌউত সুলতান মৌলে আবদুল্লাহ (রাজত্বকাল ১৭২৯-১৭৫৭) রাজবংশের পরবর্তী সদস্যদের সাথে এই মসজিদ সংলগ্ন কবরস্থানে সমাধিস্থ হন।
ইতিহাস
মসজিদটি ফেস আল-জেদীদে অবস্থিত। ফেস আল-জেদীদ মূলত একটি রাজকীয় দুর্গ ও প্রশাসনিক শহর ছিল যা মেরিনিড রাজবংশ কর্তৃক ১২৭৬ সালে প্রতিষ্ঠিত হয়। সপ্তদশ শতাব্দীতে অ্যালৌউত সুলতান মৌলে রশিদ তার উপজাতি সৈন্যদের বাসস্থানের জন্য ফেস আল-জেদীদের উত্তরে বৃহত্তর কাসবাহ শোররিদা নির্মাণ করেন, যা পরবর্তীতে শহরে নতুন স্থান বিমুক্ত করে। এর মধ্যে ফেস আল-জেদীদের উত্তর-পশ্চিম অঞ্চল অন্তর্ভুক্ত ছিল যা পরবর্তীতে অষ্টাদশ শতাব্দীর শুরুর দিকে মৌলে আবদুল্লাহ পাড়ায় পরিণত হয়। এখানেই সুলতান মৌলে আবদুল্লাহ (রাজত্বকাল ১৭২৯-১৭৫৭) এই মসজিদ ও রাজকীয় কবরস্থান নির্মাণ করেন যেখানে তার মৃত্যুর পর তাকে সমাধিস্থ করা হয়। পরবর্তীতে কবরস্থানটি অ্যালৌউত পরিবারের কবরস্থান হিসেবে ব্যবহৃত হয়েছে এবং উনবিংশ শতাব্দীর মাঝামাঝি সময়ে মুহাম্মদ ইবনে আব্দুর রহমান এটিকে বর্তমান গঠনে পুনর্নির্মাণ করেন (১৮৫৯ সালে সিংহাসনে আরোহণের পূর্বে যখন তিনি তার পিতার অধীনে ডেপুটি হিসেবে দায়িত্ব পালন করছিলেন)। পরে এখানে সুলতান মৌলে ইউসুফ, মৌলে আব্দুল হাফিদ ও মৌলে আব্দুলাজিজকে যথাক্রমে ১৯২৭, ১৯৩৭ ও ১৯৪৩ সালে সমাধিস্থ করা হয়।
মসজিদটিতে একটি মাদ্রাসাও ছিল যেখানে নিম্ন-শিক্ষিত শিক্ষার্থীদের আল-কারাওইন বিশ্ববিদ্যালয়ে পড়ালেখা শুরু করার আগে প্রাথমিক প্রশিক্ষণ (কুরআন-সংক্রান্ত শিক্ষা) দেওয়া হতো। একটি পুরোনো ঐতিহাসিক হাম্মাম মসজিদের ঠিক পশ্চিমে অবস্থিত (বা ছিল)।
কাতারের সরকারি ছুটির দিন
কাতার বেশ কয়েকটি সরকারি ছুটি পালন করে থাকে। প্রতি সপ্তাহে দুটি দিন, শুক্র ও শনিবার। বার্ষিক সরকারি ছুটিতে অন্তর্ভুক্ত রয়েছে:
সরকারি দপ্তর ও ব্যাংকগুলোতে আরো অনেক সরকারি ছুটির দিন পালন করা হয়ে থাকে।
গণিত প্রতিযোগিতার তালিকা
থাম্ব|জ্যাক হার্ভে, ম্যাথ উইজার্ড। বিশদটি ছবিতে রয়েছে গণিত প্রতিযোগিতার তালিকা (ইংরেজি ভাষাঃ List of mathematics competitions) বিশ্বব্যাপী বিভিন্ন দেশের মধ্যেকার গণিত বিষয়ে আন্তর্জাতিক কিংবা আঞ্চলিক বা জাতীয় এবং স্থানীয় পর্যায়ের অনুষ্ঠিত প্রতিযোগিতার তালিকা বিশেষ।
গণিত প্রতিযোগিতা কিংবা গণিত অলিম্পিয়াডের ন্যায় প্রতিযোগিতামূলক বিষয়ে প্রতিযোগীরা গণিত সংক্রান্ত বিষয়ের লিখিত পরীক্ষায় অংশগ্রহণ করে। পরীক্ষাগুলোয় বহু নির্বাচনী প্রশ্ন বা গাণিতিক প্রশ্ন দেয়া হয় যা সঠিক উত্তর বা বিস্তারিত সমাধান কিংবা প্রমাণ করতে হয়। যুক্তরাষ্ট্রে সাধারণতঃ একজন প্রতিযোগী লিখিত একটি পূর্ণাঙ্গ প্রমাণসিদ্ধ গাণিতিক উত্তর প্রদান করে যা গণিত অলিম্পিয়াড নামে পরিচিত।
জাতীয় প্রতিযোগিতা
মিড (গ্রেড ৯ এবং ১০) ম্যাক্সি (গ্রেড ১১ এবং ১২) অন্যটি ওবিএমইপি (অলিম্পিয়াদা ব্রাসিলিয়েরা ডি ম্যাটমাটিকা ডাস এসকোলাস পাবলিকাস)<http://www.obmep.org.br/> ২০০৫ সালে প্রতিষ্ঠিত হয়েছে। সরকারী বিদ্যালয়ে অধ্যয়নরত ৫ম গ্রেড থেকে উচ্চ বিদ্যালয় স্তর পর্যন্ত ছাত্র-ছাত্রীরা অংশ নিতে পারে। ২০০৮ সালে ১৮.৩ মিলিয়ন ছাত্র ১ম রাউন্ডে অংশ নিয়েছিল। কানাডিয়ান সিনিয়র ম্যাথমেটিক্স কনটেস্ট (১১শ ও ১২শ গ্রেডের শিক্ষার্থী) কানাডিয়ান ইন্টারমিডিয়েট ম্যাথমেটিক্স কনটেস্ট (৯ম এবং ১০ম গ্রেডের শিক্ষার্থী) হাইপাতিয়া (১১শ গ্রেডের শিক্ষার্থী) গ্যালোইস (১০ম গ্রেডের শিক্ষার্থী) ফ্রায়ার (৯ম গ্রেডের শিক্ষার্থী) কেলে (১০ম গ্রেডের শিক্ষার্থী) প্যাসকেল (৯ম গ্রেডের শিক্ষার্থী) গাস (৭ম এবং ৮ম গ্রেডের শিক্ষার্থী) http://matholymp.org.ua/>
দক্ষিণ হামছাদী ইউনিয়ন
দক্ষিণ হামছাদী বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।
অবস্থান ও সীমানা
লক্ষ্মীপুর সদর উপজেলার উত্তরাংশে দক্ষিণ হামছাদী ইউনিয়নের অবস্থান। এ ইউনিয়নের উত্তরে উত্তর হামছাদী ইউনিয়ন, পূর্বে পার্বতীনগর ইউনিয়ন, দক্ষিণে লক্ষ্মীপুর পৌরসভা ও দালাল বাজার ইউনিয়ন এবং পশ্চিমে দালাল বাজার ইউনিয়ন ও রায়পুর উপজেলার বামনী ইউনিয়ন অবস্থিত।
প্রশাসনিক কাঠামো
দক্ষিণ হামছাদী ইউনিয়ন লক্ষ্মীপুর সদর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম লক্ষ্মীপুর সদর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ।
সর্পিলাকার বামন ছায়াপথ
একটি সর্পিলাকার বামন ছায়াপথ একটি সর্পিল ছায়াপথের বামন সংস্করণ।বামন ছায়াপথগুলোকে কম উজ্জ্বলতার, ছোট ব্যাসার্ধবিশিষ্ট (৫ পারসেকের কম), কম পৃষ্ঠ উজ্জ্বলতার এবং কম হাইড্রোজেন ভর হিসাবে চিহ্নিত করা হয়। এই ছায়াপথগুলোকে নিম্ন-পৃষ্ঠ-উজ্জ্বলতার ছায়াপথগুলির একটি উপশ্রেণী হিসাবে বিবেচনা করা যেতে পারে।
সর্পিলাকার বামন ছায়াপথ, বিশেষ করে Sa-Sc টাইপ সর্পিলাকার ছায়াপথের বামন অংশগুলি বেশ বিরল।বিপরীতে, বামন উপবৃত্তাকার ছায়াপথ, বামন অনিয়মিত ছায়াপথ এবং ম্যাজেলানিক টাইপ ছায়াপথের বামন সংস্করণ খুবই সাধারণ।
এটি সুপারিশ করা হয় যে, সর্পিলাকার বামন ছায়াপথগুলো উপবৃত্তাকার বামন ছায়াপথগুলোয় রূপান্তরিত হতে পারে, বিশেষত ঘন গুচ্ছ পরিবেশে।
এভারেস্ট এয়ার
এভারেস্ট এয়ার নেপালের কাঠমান্ডুতে অবস্থিত একটি বিমান সংস্থা ছিল যা নির্ধারিত অভ্যন্তরীণ বিমান পরিষেবা এবং হেলিকপ্টার সরবরাহ করতো।
ইতিহাস
এই এয়ারলাইনসটি মূলত নেপাল এয়ার চার্টার সার্ভিসেস হিসাবে গঠিত হয়েছিল।   এটি ১৯৯২ সালে গঠিত হয়েছিল এবং ১৯৯৮ সালে অদৃশ্য হয়ে যায় ।
গন্তব্য
এভারেস্ট এয়ার নিয়মিতভাবে নিম্নলিখিত গন্তব্যগুলি পরিবেশন করেছিল, যেগুলি অপারেশন বন্ধ করার সময় বা তার আগে বাতিল করা হয়েছিল:
মরিশাস জাতীয় ফুটবল দল
মরিশাস জাতীয় ফুটবল দল (Équipe de Maurice de football, Mauritius national football team) হচ্ছে আন্তর্জাতিক ফুটবলে মরিশাসের প্রতিনিধিত্বকারী পুরুষদের জাতীয় দল, যার সকল কার্যক্রম মরিশাসের ফুটবলের সর্বোচ্চ নিয়ন্ত্রক সংস্থা মরিশাস ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৬৪ সাল হতে ফুটবলের সর্বোচ্চ সংস্থা ফিফার এবং ১৯৬৫ সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৪৭ সালে, মরিশাস প্রথমবারের মতো আন্তর্জাতিক খেলায় অংশগ্রহণ করেছে; মাদাগাস্কারে অনুষ্ঠিত উক্ত ম্যাচে মরিশাস রেউনিওঁকে ১–০ গোলের ব্যবধানে পরাজিত করেছে।
৬,৫০০ ধারণক্ষমতাবিশিষ্ট পঞ্চম জর্জ স্টেডিয়ামে লেস দোদোস নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় মরিশাসের প্লেন উইলেমজে অবস্থিত। বর্তমানে এই দলের ম্যানেজারের দায়িত্ব পালন করছেন বুয়ালেম মঁকুর এবং অধিনায়কের দায়িত্ব পালন করছেন ক্রেতেই-লুসিতানোসের মধ্যমাঠের খেলোয়াড় কেভিন ব্রু।
মরিশাস এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সে মরিশাস এপর্যন্ত মাত্র ১ বার অংশগ্রহণ করেছে, যেখানে তারা শুধুমাত্র গ্রুপ পর্বে অংশগ্রহণ করেছে।
অ্যান্ডি সোফি, জিমি কুঁদাসামি, লেভিন জঁ-লুই, আদ্রিয়েঁ ফ্রঁসোয়া এবং জনাথন ব্রুর মতো খেলোয়াড়গণ মরিশাসের জার্সি গায়ে মাঠ কাঁপিয়েছেন।
র‌্যাঙ্কিং
ফিফা বিশ্ব র‌্যাঙ্কিংয়ে, ১৯৯২ সালের ডিসেম্বর মাসে প্রকাশিত র‌্যাঙ্কিংয়ে মরিশাস তাদের ইতিহাসে সর্বোচ্চ অবস্থান (১১২তম) অর্জন করে এবং ২০১২ সালের নভেম্বর মাসে প্রকাশিত র‌্যাঙ্কিংয়ে তারা ২০৩তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে মরিশাসের সর্বোচ্চ অবস্থান হচ্ছে ৪৬তম (যা তারা ১৯৬৮ সালে অর্জন করেছিল) এবং সর্বনিম্ন অবস্থান হচ্ছে ১৮৭। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
ভারতের প্রতিরক্ষামন্ত্রী
ভারতের প্রতিরক্ষামন্ত্রী হলেন প্রতিরক্ষা মন্ত্রকের প্রধান এবং ভারত সরকারের একজন উচ্চপদস্থ মন্ত্রী। প্রতিরক্ষা মন্ত্রী কেন্দ্রীয় মন্ত্রিসভায় উচ্চ-স্তরের মন্ত্রী হওয়ার পাশাপাশি কেন্দ্রীয় মন্ত্রী পরিষদের অন্যতম প্রধান কার্যালয়।  প্রতিরক্ষা মন্ত্রী অতিরিক্ত প্রতিরক্ষা অধ্যয়ন এবং বিশ্লেষণ ইনস্টিটিউটের সভাপতি এবং ডিফেন্স ইনস্টিটিউট অফ অ্যাডভান্সড টেকনোলজি এবং ন্যাশনাল ডিফেন্স ইউনিভার্সিটির চ্যান্সেলর হিসাবে কাজ করেন।
তাদের প্রায়শই প্রতিরক্ষা প্রতিমন্ত্রী এবং নিম্ন-পদের প্রতিরক্ষা উপমন্ত্রী দ্বারা সহায়তা করা হয়।
স্বাধীন ভারতের প্রথম প্রতিরক্ষা মন্ত্রী ছিলেন বলদেব সিং চোক্কর, যিনি ১৯৪৭-৫২ সালে প্রধানমন্ত্রী জওহরলাল নেহরুর মন্ত্রিসভায় দায়িত্ব পালন করেছিলেন। রাজনাথ সিং ভারতের বর্তমান প্রতিরক্ষামন্ত্রী।
প্রতিরক্ষামন্ত্রীদের তালিকা
প্রতিরক্ষামন্ত্রীদের তালিকা:
আরো দেখুন
• ভারতের স্বরাষ্ট্রমন্ত্রী
শিফা বিনতে আবদুল্লাহ
নাম ও বংশ পরিচয়
শিফা বিনতে আবদুল্লাহ কুরাইশ বংশের বনু আদি গোত্রের মহিলা ছিলেন, খলিফা ওমর ও সাহাবী সাঈদ ইবনে যায়িদ ও এ গোত্রের সদস্য ছিলেন। শিফার ডাকনাম উম্মে সুলায়মান। অনেকে বলেছেন, তার আসল নাম লায়লা এবং পরবর্তীতে তার উপাধি আশ-শিফা নামে পরিচিতি লাভ করেন। তার পিতার নাম আবদুল্লাহ ইবনে আবদে শামস, মাতার নাম ফাতিমা বিনতে আবি ওয়াহাব, যিনি একই বংশের আমর ইবনে মাখযুম শাখার কন্যা।
আশ শিফার বিয়ে হয় আবু হুসমা ইবনে হুযায়ফা আল আদাবীর সঙ্গে। এবং এই ঘরে একটি সুলায়মান নামে একটি পুত্র সন্তান ও কন্যা সন্তান জন্ম নেয়। তার কন্যা প্রখ্যাত সাহাবা শুরাহবিল ইবনে হাসানা র স্ত্রী ছিলেন।